**Procedura e zgjedhjes, kompetencat dhe detyrat e Kryetarit të AKSHE-së.**

Autoriteti i Kontrollit Shtetëror i Eksporteve drejtohet nga kryetari, i cili përgjigjet për zhvillimin e veprimtarisë së këtij autoriteti, në përputhje me këtë vendim dhe me kërkesat e legjislacionit në fuqi për kontrollin shtetëror të transferimeve ndërkombëtare të mallrave ushtarake dhe të artikujve e teknologjive me përdorim të dyfishtë.

Emërimi, lirimi ose shkarkimi nga detyra i kryetarit të AKSHE-së bëhen nga ministri, në përputhje me legjislacionin në fuqi për pushtetet dhe autoritetet e drejtimit e të komandimit të

Forcave të Armatosura të Republikës së Shqipërisë.

Kryetari i AKSHE-së, përveç detyrave të tjera:

a) siguron drejtimin e veprimtarisë së autoritetit për licencimin e veprimtarive me mallra ushtarake dhe mallra e teknologji me përdorim të dyfishtë;

b) bashkërendon veprimtarinë e autoritetit me institucione të tjera të fushës;

c) nxjerr urdhra e udhëzime, në përputhje me legjislacionin në fuqi për kontrollin shtetëror të

transferimeve ndërkombëtare të mallrave ushtarake dhe të artikujve e teknologjive me përdorim të dyfishtë. Urdhrat e udhëzimet e kryetarit bëhen të njohura për publikun dhe personat e interesuar, nëpërmjet instrumenteve të përcaktuara në rregulloren për metodat e brendshme të punës dhe të sjelljes së personelit të AKSHE-së.

d)Kryetari i AKSHE-së, propozon Ministrit të Mbrojtjes në përputhje me legjislacionin në fuqi për pushtetet dhe autoritetet e drejtimit e të komandimit të Forcave të Armatosura të Republikës së Shqipërisë, emërimin, lirimin ose shkarkimi nga detyra të nëpunësve të AKSHE-së.

e) Miraton me urdhër të brendshëm kriteret për lëshimin e çertifikatave:

* të përdoruesit të fundit;
* ndërkombëtare të importit;
* së mbërritjes së mallit në destinacion.